Ilya Telegin. Ilya Igorevich Telegin (; 1981-yil 22-yanvarda tugʻilgan) – oʻzbekistonlik sobiq professional futbolchi. Ilya Rossiya fuqaroligiga ham ega. Futbolchilik faoliyati. Oʻzbek futboli tarbiyalanuvchisi. Ilya futbolchilik faoliyatini Oʻzbekiston Ikkinchi ligasida ishtirok etgan Umid jamoasida boshlagan. 1998-yilgi mavsumda Chilonzor jamoasi tarkibiga oʻtgan. 1999-yilgi mavsumda Namanganning „Navbahor“ jamoasi tarkibiga oʻtgan ammo asosan oʻrinbosalar jamoasida oʻynagn. 2000-yilgi mavsumda Chirchiqning „Kimyogar“ klubi tarkibiga oʻtgan. Ikki mavsum davomida Chirchiq jamoasida oʻynagan. 2002-yilgi mavsumda Oʻzbekiston Pro ligasida ishtirok etib, 2003-yilda Rossiyaga koʻchib oʻtgan. „Ximki“, „Anji“ jamoalarida oʻynagan. 2005-yildan Lipetskning „Metallurg“ klubi tarkibida oʻynay boshlagan. 2009-yilgacha Lipetsk jamoasida oʻynagan. U keyingi mavsumni havaskorlar ligasida, Yelets jamoasida oʻynagan. 2011/2012-yilgi mavsum yakunlangach, legionerlar uchun qoidalar kuchaytirilishi tufayli Telegin ikkinchi divizionda oʻynash huquqidan mahrum boʻlgan. U Oʻzbekiston olimpiya terma jamoasida oʻynagan. Uning diskvalifikatsiyasiga klub va futbolchi norozilik bildirgan. Telegin sport formasini ushlab turish uchun Vichug „Kooperator“ jamoasida oʻynagan.